**Декану Факултета организационих наука**

**Проф. др Милији Сукновићу**

**Изборном већу Факултета организационих наука**

Одлуком Изборног већа 05-02 бр. 4/33 од 23. 04. 2021. године, расписан је конкурс за избор једног сарадника у звање асистента, на одређено време од три године, са пуним радним временом, за ужу научну област **Социологија.**

Конкурс је објављен у огласним новинама Националне службе за запошљавање „Послови“ бр. 931-932 од 28. 04. 2021. са роком трајања до 15 дана.

За припрему извештаја о пријављеним кандидатима, на седници изборног већа одржаној 21. 04. 2021., именована је комисија (одлука 05-02 бр4/33-1 од 23. 04. 2021.), у следећем саставу:

1. др Слободан Миладиновић, редовни професор ФОН-а – председник,

2. др Ивана Ковачевић, ванредни професор ФОН-а – члан и

3. др Далибор Петровић, ванредни професор Саобраћајног факултета - члан,

По прегледу приспелог конкурсног материјала, изабрана Комисија подноси следећи

ИЗВЕШТАЈ

У предвиђеном року на конкурс су се пријавила два кандидата:

Ивона Живковић и

Габриела Стојковић Милетић,

који су уз пријаву на конкурс доставили потпуну документацију.

**ПОДАЦИ О КАНДИДАТИМА**

1. **Ивона Живковић**

**БИОГРАФИЈА**

**Општи подаци и образовање**

Ивона Живковић рођена је 17. октобра 1994. године, у Београду. Завршила је Пету београдску гимназију у којој је матурирала 2013. године. Исте године уписује прву годину основних академских студија на Одељењу за социологију, Филозофског факултета у Београду. Основне академске студије завршава у фебруару 2018. године са просечном оценом 8,58, завршним радом на тему „Бајићев терен као простор репрезентације суседства“ уз менторство професорке Мине Петровић. У октобру исте године уписује мастер студије на Одељењу за социологију, Филозофског факултета у Београду, које завршава септембра 2020. године са просечном оценом 8,67, мастер радом на тему „Десни екстремизам на дигиталним платформама - улога Фејсбука у информисању, придобијању и покретању присталица“ уз менторство професора Далибора Петровића.

Након завршетка мастер академских студија, Ивона је 2020. године уписала докторске академске студије на Одељењу за социологију, Филозофског факултета у Београду.

**Радно искуство**

Након завршетка основних академских студија, у априлу 2018. године, запошљава се у Центру за слободне изборе и демократију (ЦеСИД) на позицији млађег истраживача и пројектног асистента. У току рада активно је била ангажована на истраживачким пројектима који се крећу од области социјалне политике до маркетинга, што подразумева припрему потребне документације и тендера, израду упитника, координацију теренског рада, обраду добијених података и њихову интерпретацију. Такође је стекла компетенције за писање пројеката, организацију и реализацију пројектних активности.

**Наставне и педагошке активности**

Септембра 2019. године добија запослење на Факултету организационих наука, Универзитета у Београду, као сарадник у настави на Катедри за менаџмент људских ресурса, где већ две школске године активно учествује у реализацији наставних активности на предмету Социологија и Пословна етика.

**Остале активности**

Октобра 2018. године била је једна од учесница Дана јавних политика на Факултету политичких наука.

Марта 2019. године, у склопу међународне мисије The European Network of Elections Monitoring (ENEMO) била је волонтерски посматрач првог круга председничких избора у Украјини.

Децемба 2019. године била је једна од учесница HR WEEK у огранизацији HR World-a.

Новембра 2020. године заједно са тимом студената и професора представљала је Факултет организационих наука на Међународној школи менаџмента људских ресурса (IHRM School) из Темишвара.

Јануара 2021. године, заједно са колегама са Факултета организационих наука, учествовала је у дводневној радионици Коучинг и агилни начин рада.

У току рада на Факултету организационих наука Ивона је поред наставе и рада са студентима, активно учествовала у активностима Катедре за менаџмент људских ресурса. Треба издвојити учешће на HR WEEK-у, интернационалној школи менаџмента људских ресурса (IHRM School), као и учешће у обуци Коучинг и агилни начин рада. У сарадњи са колегама са катедре Ивона је спровела два квантитативна истраживања, прво о активностима и праксама студената у дигиталном окружењу (истраживање објављено у склопу рада Аre Freshmen Digitalized? Digital Readiness Among Representatives of Generation Z) и друго о дигиталним компетенцијама студената (истраживање које обухвата узорак од 700 студента Београдског универзитета).

У току рада у Центру за слободне изборе и демократију Ивона Живковић била је ангажована на великом броју истраживачких и развојних пројеката финансираних од стране домаћих и страних донатора/клијената. Током рада на пројектима кандидаткиња је била ангажована на позицијама методолога, координатора рада на терену и аналитичара података. Међу истакнутим пројектима треба издвојити ангажман на пројектима:

* Истраживање о задовољству грађана о условима живота у 50 локалних самоуправа у Србији финансираном од стране канцеларије Уједињених нација за пројектне услуге (UNOPS),
* Истраживање јавног мњења о задовољству радом локалних скупштина у Републици Србији финансираном од стране Развојног програма Уједињених нација (UNDP),
* Процена насилног екстремизма у Србији финансирано од стране Агенције САД за међунардони развој (USAID),
* Истраживање о безбедности младих у саобраћају финансирано од Агенције за безбедност саобраћаја,
* Истраживање о перцепцији рада јавне управе у Србији финансирано од Министрарства државне управе и локалне управе

и још велики број пројеката финансираних од стране међународних организација попут: IREX, Checchi and Company Consulting, Inc., CEAS, Checchi.

**Библиографски подаци**

**Списак објављених радова**

1**. Živković, I**. & Čolović, I. (2020). Istorijat poverenja u političke institucije u Srbiji od 1990. do 2020. Godine. U: Jovanović, M., Vučićević, D. (ured) Kako koga i zašto smo birali - Izbori u Srbiji 1990-2020. godine ( str. 249-272). Beograd: Službeni glasnik. (М61)

2. **Živković, I**., Milinković, I. & Miladinović, S. (2020). Are Freshmen Digitalizes? Digital Readiness Among Representatives of Generation Z. U: Starčević, D., Marinković, S. (ured) XVII International Symposium SymOrg 2020: Business and artificial intelligence (pp. 67-73). Belgrade: University of Belgrade, Faculty of Organizational Sciences. (М33)

3**. Živković, I.** & Petrović, N. (2020). Potencijal društvenih mreža u obrazovanju inženjera. U: Kutlača, Đ., Semenčenko, D. (ured) Tehnologija, kultura i razvoj, 26. (str. 68-84). Beograd: Institut Mihajlo Pupin - Centar za istraživanje razvoja nauke i tehnologije. (М63)

4. **Živković, I.** & Miladinović, S. (2019). Umrežavanje u cilju delovanja. U: Slović, D., Stojanović, D. (ured) XII Skup privrednika i naučnika SPIN ’19: Lin transformacija i digitalizacija prvrede Srbije (str. 599- 606). Beograd: Univerzitet u Beogradu, Fakultet organizacionih nauka. (М63)

5. Klačar, B. & **Živković, I**. (2018). Kampanja, mediji i finansiranje političkih aktivnosti. U: Klačar, B. (ured) Oko izbora 20 (str. 83-100). Beograd: Centar za slobodne izbore i demokratiju (CeSID). (M45)

6. Čolović, I. & **Živković, I.** (2018). Izborni dan. U: Klačar, B. (ured) Oko izbora 20 (str. 101-116). Beograd: Centar za slobodne izbore i demokratiju (CeSID). (M45)

1. **Габриела Стојковић Милетић**

**Биографски подаци**

Габриела Стојковић Милетић је рођена 20. 11. 1989. године у Врању. Основне академске студије је уписала у школској години 2008/09. а завршила 16. 05. 2013. године на Филозофском факултету Универзитета у Нишу на студијском програму Социологија са средњом оценом 7,94. Школске године 2013/14. уписује мастер академске студије на Филозофском факултету Универзитета у Новом Саду на студијском програму Социологија и завршава их 29. 06. 2016. године са средњом оценом 8,80. Тренутно је, од школске 2020/21 године, студент докторских академских студија на Филозофском факултету Универзитета у Новом Саду.

Кандидаткиња је стекла извесно радно искуство, углавном ангажманом на пројектима које су реализовале различите, углавном невладине, организације.

Није пријавила да има објављене радове.

ЗАКЉУЧАК И ПРЕДЛОГ КОМИСИЈЕ

Комисија констатује да су се оба кандидата пријавила на конкурс у предвиђеном року и поднела тражену документацију.

На основу увида у достављену документацију Комисија закључује да кандидаткиња Габриела Стојковић Милетић не испуњава формални услов из члана 143 Статута Факултета организационих наука тј. нама средњу оцену најмање 8,00 на свим нивоима студија ( на основним академским студијама њена средња оцена износи 7,94).

Ивона Живковић испуњава све услове предвиђене конкурсом а прописане Законом о високом образовању, Статутом Факултета организационих наука и Правилником о организацији и систематизацији радних места на Факултету за избор у звање асистента за ужу научну област Социологија.

На основу наведеног чланови Комисије са задовољством предлажу да се Ивона Живковић изабере за сарадника у звању **асистента**, на одређено време од три године, са пуним радним временом, за ужу научну област **Социологија**.

Београд, 07. 06. 2021.

**Чланови комисије:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Слободан Миладиновић,

редовни професор ФОН.а – председник комисије

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Ивана Ковачевић,

ванредни професор ФОН-а- члан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Далибор Петровић,

ванредни професор Саобраћајног факултета - члан